
НАРОДНО ЧИТАЛИЩЕ "ПАИСИЙ ХИЛЕНДАРСКИ 1928" гр.Бургас

к-с"Меден рудник" ул."Въстаническа"№ 40, тел. 056/85 22 34 e-mail: ph_burgas@abv.bg
КОНКУРС


По повод празника на град Бургас 6 декември Никулден, НЧ „Паисий Хилендарски 1928” Бургас организира  втори конкурс за рецитиране на стихотворение на тема: „Аз, морето и Бургас”.

Всяко дете може да участва индивидуално с едно изразително изпълнение на стихотворение по избор отговарящо на темата на конкурса. Групови изпълнения и клипове изпратени след 20.11.2022 г.  НЕ участват в класирането. Участниците изпращат по един видео клип с максимална продължителност 3 минути, с добро качество на звук и картина.

В конкурса могат да участват деца, разделени на 3 възрастови групи:

Първа група – 5 – 6 години (Детска градина – подготвителни групи)

Втора група – 7 – 10 години (I – IV клас)
Трета група – 11 – 14 години

Участниците в конкурса трябва да изпратят своите видео клипове на 

е-поща: konkurs_ph @abv.bg
Към всеки клип да има следната информация за участника: 

трите имена, възраст, град, учебно заведение, клас, телефон и имейл за връзка.
Краен срок за участие 20 ноември 2022 г.

Журито ще класира изпратените видео клипове и ще уведоми наградените участници. За всяка възрастова група  ще бъдат връчени първа, втора и трета награда. Всеки участник ще получи грамота на посочения e-mail.
За справка и допълнителна информация:

НЧ „Паисий Хилендарски 1928” Бургас 
056 85 22 34 ; 0892 429 256

e-mail: konkurs_ph@abv.bg

Личните данни на участниците в конкурс „Аз, морето и Бургас” ще бъдат обработени и използвани единствено за целите, задачите и осъществяването на настоящата изява, съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и в съответствие с Вътрешните правила на НЧ „Паисий Хилендарски 1928” Бургас.
Уведомяваме Ви, че снимки, видеозаписи, трите имена, класа и населеното място на участниците  ще бъдат публикувани на фейсбук - страницата на читалището, могат да бъдат публикувани с нетърговска цел и в електронните и печатните медии.


